#### FARSKÝ LIST

**7.november 2022 – 13.november 2022, číslo 478**

*Gréckokatolícka cirkev, farnosť Čičava, Čičava 38, 09301*

**Tel.: 0911/711488, o.martinlaban@gmail.com**

***Odpútaný***

***=============***

*Niekedy uvažujem, ako nazvať ten pocit, zvláštny pocit, ktorý v Bohu nachádzame a ktorý je pocitom Božieho synovstva, ak sa to dá tak nazvať. Lebo Božie synovstvo je neopísateľné, nedá sa slovami odovzdať, dá sa iba zažiť, ako aj Pavol píše, že "sám Duch spolu s naším duchom dosvedčuje, že sme Božie deti" a že sme "nedostali ducha otroctva, ... ale dostali ste Ducha adoptívneho synovstva" (Rim 8, 16.15).*

*Jedno slovo, ktorým by som sa odvážil ho predsa len opísať, je odpútanosť. Písmo tomu hovorí svätosť v onom prvom zmysle slova, čiže v zmysle oddelenosti od sveta. Ale slovo odpútanosť dáva do popredia nielen nejakú vonkajšiu oddelenosť, vydelenosť od sveta v skutkoch a v spôsobe života, ale hlavne jej pôvod - a tým je sloboda od sveta, odpútanosť od sveta: "Nech teda nevládne hriech vo vašom smrteľnom tele, žeby ste sa poddávali jeho žiadostiam, ani nevydávajte svoje údy hriechu za nástroj neprávosti, ale oddajte sa Bohu ako živí, čo vstali z mŕtvych, a svoje údy dajte Bohu za nástroj spravodlivosti" (Rim 6, 12-13). Nech nevládne... Nie: odporujte mu, jeho vláde. Nech nevládne. Nech ste slobodní. Voľní. Svätí. Oddelení. Odpútaní!*

*Odpútanosť = apatheia + bezstarostnosť. Je základom pre uvoľnenosť. Pre stav, kedy konečne slobodne, bez pretvárky, bez umelosti, bez čohokoľvek neautentického konečne úplne, priamo, pravdivo, otvorene sme, čím sme: synmi Boha. V onej prirodzenej ladnosti, vznešenosti - áno, kľudne to tak nazvem, - džentlmenskosti, vnímavosti,... zase kopím slová. Ale ako to opísať? Ako v krste vrodenú vnútornú a prirodzenú vznešenosť, vnútornú krásu, vnútornú veľkosť detí Boha, ktoré konečne povstali z prachu sveta a konečne sú prvý raz slobodné od jeho pút a reťazí a jeho otroctva a prvý raz obmyté, vyhojené, uzdravené a posilnené môžu a smú stáť sami za seba?*

*Odpútanosť, oddelenosť od sveta nám tak dáva možnosť a schopnosť skutočne uchopiť, prijať, stať sa, začať byť, čím sme, začať tým naozaj byť, myslieť a konať tak. A súčasne, slobodní, vidieť svet okolo seba z nadhľadu, ako niekto, kto už nie je jeho súčasťou (hoci telo ešte vo svete chvíľu pobudne) - viac z pozície orla vznášajúceho sa vysoko nad lesom, než z pozície vlkov štvúcich dole medzi stromami laň či z pozície ich štvanej obete. Svet padá a bude padať. Rúca sa a bude sa rúcať. Aj keď sa niečo podarí, nemá to dlhé trvanie. Keby sme boli jeho súčasťou a keby sme v ňom hľadali a mali svoj cieľ a svoju nádej, potom by sme naozaj boli plní nielen žiadostivosti, ale aj strachu, obáv, dokonca zúfalstva. Ale my už nie sme. Práve kvôli tomuto z neho odchádzame, emigrujeme s Kristom. Nehľadáme už vo svete nič ani od neho nič nečakáme a preto už ani nemôžeme z neho byť sklamaní, veď už vieme, o čom a aký je. A hoci sme z tohto smutní, predsa pokoj, ktorý sme našli v Kristovi, nádej, ku ktorej v Ňom a s Ním smerujeme, nás robia viac mužmi a ženami radosti, než smútku - a smútok iba dodáva hĺbku tejto pokojnej radosti. Kedysi sme boli živí, len aby sme umierali. Dnes sme mŕtvi a preto konečne skutočne žijeme. Zomreli sme svetu a našim svetom sa stal Boh. Odpútaní a slobodní od sveta a stojaci v Bohu si tak začíname navykať na úplne iný pohľad na všetko, úplne inú perspektívu, často radikálne a prekvapivo odlišnú, než ako sme veci brali a videli doteraz.*

*Bez tejto odpútanosti kresťanstvo možné nie je. Nič možné nie je. Dokonca ani užitočne sláviť sv. omšu, prijať sv. prijímanie. Nedá sa to. A aj toto je jeden z významov Ježišových slov: "Tak ani jeden z vás, ak sa nezriekne všetkého, čo má, nemôže byť mojim učeníkom" (Lk 14, 33).*

***Byť a zdieľať, tieto dve***

***=====================***

*Dokonalosť je výsledkom lásky.*

*Je to láska, ktorá nás motivuje byť najlepší možní. A je to láska, kochanie sa v Milovanom, ktorá nás napĺňa a oslobodzuje od každej žiadostivosti i strachu. Preto v Tolkienovi Prsteň moci nemá nad Tomom Bombadilom žiadnu moc. Tom netúži po moci ani po sláve. Netúži nič vlastniť (preto by najskôr aj sám Prsteň kdesi stratil či zapotrošil). Nemá z ničoho strach, lebo nemá čo stratiť. Preto nad ním Prsteň nemá moc. Úplne rovnako, ako nemá Diabol žiadnu moc nad tým, kto je v Kristovi - nemá sa na ňom v čom a ako zadrapiť. Bez lásky neexistuje dokonalosť a bez dokonalosti niet ani skutočnej lásky. Preto Boh je svätý a je láska. Preto sme aj my povolaní byť "pred jeho tvárou svätí a nepoškvrnení v láske" (Ef 1, 4). Kto našiel toto, každý deň zažíva a kochá sa vo večnej novosti takéhoto života, nie preto, že by každý deň prinášal nejaké rozptýlenie, ako to svet robí, ale preto, že nikdy nezovšednie. Nepotrebuje o nič usilovať, pretože všetko má - a predsa oplýva ovocím skutkov, ktoré sa rodia práve z toho, čím je a čo takto žije.*

*Takýto človek je všade a vo všetkom doma, veď je stále v sebe samom a je stále s milovaným a v milovanom, bez ohľadu, kde a ako navonok žije. Tak o tom hovorí sv. Ján Zlatoústy: "Čoho sa, prosím, bojíme? Smrti? „Pre mňa žiť je Kristus a zomrieť zisk.“ (Flp 1,21) Vyhnanstva? Povedz mi! „Pánova je zem i všetko, čo ju napĺňa.“ (Ž 24,1) Alebo zhabania majetku? „Nič sme si na svet nepriniesli a je isté, že si nič nemôžeme ani odniesť.“ (porov. 1Tim 6,7) Pohŕdam hrozbami tohto sveta a smejem sa jeho dobrotám. Chudoby sa nebojím a po bohatstve netúžim; zo smrti nemám strach a žiť sa mi nežiada, iba ak pre váš osoh. Preto myslím na prítomnosť. [... ] Kristus je so mnou, koho sa mám báť? Aj keby sa proti mne vzbúrili vlny či more alebo aj zúrivosť mocnárov – to všetko mi pripadá slabšie ako pavučina. A keby ma nezdržiavala láska k vám, nedbal by som odísť hoci aj dnes inam. Veď stále hovorím: „Pane, nech sa stane tvoja vôľa.“ (porov. Mt 6,10; 26,42) Nech nerobím to ani ono, ale čo ty chceš. To je moja veža, to je moja nepohnuteľná skala, to je moja spoľahlivá palica. [...] A tak kde som ja, tam ste aj vy; a kde ste vy, tam som zasa ja. Sme jedno telo. Ani telo od hlavy, ani hlavu od tela nemožno oddeliť. Miestom sme vzdialení, ale láska nás spája. Ani smrť nás nebude môcť odlúčiť. Lebo aj keď moje telo zomrie, duša bude žiť a bude pamätať na svoj ľud. Vy ste moji spoluobčania, vy ste moji otcovia, moji bratia, moje deti, moje údy, moje telo, vy ste moje svetlo, ba milší ste mi ako toto svetlo." A tak dokonalosť číreho bytia tu a teraz robí Jána slobodným a láska, ktorou spočíva v Bohu, ho robí šťastným a blaženým a toto všetko ho nakoniec robí pripraveným a schopným žiť a zdieľať toto všetko so svojou jedinou a skutočnou rodinou a tou je Rodina Boha, Cirkev. "O jedno prosím Pána a za tým túžim, aby som mohol bývať v dome Pánovom po všetky dni svojho života, aby som pociťoval nehu Pánovu a obdivoval jeho chrám. A on ma vo svojom stane schová v deň nešťastia, ukryje ma v skrýši svojho príbytku a postaví ma vysoko na skalu. A už teraz dvíham hlavu nad svojich nepriateľov, čo ma obkľučujú. V jeho stánku mu prinesiem obetu chvály, budem spievať a hrať Pánovi" (Ž 27, 4-6).*

*Pôst ako ovocie toho, že už sme. Áno, toto je nová podoba pôstu, ktorý je viac ovocím ako nástrojom, radostnou slobodou než zaprením sa. Modlitba ako vzťah a výmena a zotrvávanie v láske. A nakoniec verná, oddaná, milosrdná, priateľská láska, ktorá tvorí spoločenstvo radostného zdieľania tohto všetkého. Cesta Toma Bombadila, obrazu kresťana v cieli - tak, ako Sam a Frodo sú kresťanmi na ceste a Frodo po návrate dosahuje podobný stupeň slobodnej odpútanosti od sveta.*

***Všetko***

***===========***

*"Tak ani jeden z vás, ak sa nezriekne všetkého, čo má, nemôže byť mojím učeníkom." (Lk 14, 33)*

*Je to obojstranné. Na jednej strane vidíme a stále viac cítime, že nasledovanie Krista, ten život lásky a jednoty a priateľstva s Bohom vyžaduje celého človeka, inak nie je skutočný. A na druhej strane, kto takto žije, zanecháva všetko ostatné, pretože všetko, čo dáva svet, akoby bledlo, rozplývalo sa a strácalo pred Tým, ktorý nás povolal do svojej jednoty a dal nám preto svojho Ducha. Rozhodujeme sa byť svätí, čiže oddelení - aby sme mohli byť svätí, čiže dokonalí v Bohu a v Ňom zdieľajúci Božiu dokonalosť v láske. Naozaj, všetko už je, už tu, už teraz, v Kristovi. Kto je slobodný v Ňom, stáva sa schopný aj žiť v Ňom Jeho Život. Lebo na to sa treba doň úplne pohrúžiť a práve tu, teraz, v tomto. Lebo toto je Spása a toto je byť spasený: že "hoci sme boli pre hriechy mŕtvi, oživil nás s Kristom — milosťou ste spasení — a s ním nás vzkriesil a daroval nám miesto v nebi v Kristovi Ježišovi" (Ef 2, 5-6), už teraz.*

***Lekcia Toma Bombadila***

***========================***

*Peklo je nekonečná nuda. Tak to vystihol Pascal. Nuda, ktorá vám lezie na mozog až z toho úplne zošaliete.*

*Keď čítate Pána prsteňov, potýkate sa s rasou elfov, ktorí sú potenciálne nesmrteľní a žijú tisícky a tisícky rokov, tí najstarší. Ako to môžu uniesť? Bremeno toľkých rokov, ako to dokážu niesť, bez toho, aby boli na smrť unavení, znudení, znechutení, otrávení zo stále znova a znova sa opakujúcej rutiny dňa za dňom?*

*Jedna z bočných a predsa veľkých postáv - ktorá sa vo filme neobjavila, škoda, i keď pochopiteľná - je Tom Bombadil. Tvor starší, než samotní elfovia, sám o sebe odpovedá Frodovi: "Ještě pořád neznáš mé jméno? To je jediná odpověď. Pověz mi, kdo jsi ty, sám a bezejmenný? Ty jsi však mladý a já jsem stár. Nejstarší, to jsem já. Dejte na má slova, přátelé moji; Tom tu byl dřív než řeka a stromy; Tom pamatuje první kapku deště a první žalud. On prošlapal stezky před Velkými lidmi a viděl malý nárůdek přicházet. Byl tu před králi a hroby a Mohylovými duchy. Když elfové odcházeli na západ, Tom už byl tady, dříve než Moře vytvořilo oblouk. Znal tmu pod hvězdami, dokud v ní ještě nebyl strach – než přišel odjinud Temný pán" (Spoločenstvo Prsteňa). Gandalf o ňom hovorí: "Je svým vlastním pánem. Nemůže však Prsten změnit ani zlomit jeho moc nad jinými. A teď se stáhl na malé území s hranicemi, které si sám stanovil, ač je nikdo nemůže vidět, a tam možná čeká na změněné časy a nevychází ven." A čo tam, akoby dobrovoľne uväznený, robí, čím žije, čo ho zamestnáva a napĺňa, takže je stále plný spevu a radosti a veselosti? Počujme jeho vlastné slová: "Půjdete domů se mnou! Stůl je plný žluťoučké smetany, medových plástů, bílého chleba a másla. Zlatěnka čeká. Na otázky bude dost času u večeře. Pojďte za mnou, jak rychle jen umíte!" A potom: "V křesle na druhém konci, tváří ke dveřím, seděla žena. Dlouhé žluté vlasy se jí vlnily po ramenou, háv měla zelený jako mladé rákosí, stříkaný stříbrem jako kapkami rosy; pás byl zlatý, z tepaných lilií, mezi nimiž se proplétaly pomněnky. U nohou v širokých zelených a hnědých hliněných mísách plavaly lekníny, takže se zdálo, jako by trůnila uprostřed jezírka. “Vejděte, dobří hosté!” řekla, a když promluvila, poznali, že to byl její jasný hlas, který slyšeli zpívat. Plaše popošli kousek do pokoje a začali se hluboce klanět. Připadali si podivně zaražení a neohrabaní jako lidé, kterým, když zaklepali na dveře chalupy s prosbou o trošku vody, otevřela mladá elfí královna oděná kvítím. Ale než mohli otevřít ústa, přeskočila lehce mísy s lekníny a se smíchem se jim rozběhla vstříc; háv jí v běhu šelestil jako vítr v rozkvetlých luzích u řeky. “Pojďte, lidičky drazí!” řekla a uchopila Froda za ruku. “Smějte se a veselte se! Já jsem Zlatěnka, dcera Řeky.” Pak lehce prošla kolem nich, zavřela dveře, postavila se zády k nim a rozepjala bílé paže. “Nechme noc zavřenou venku!” řekla. “Bojíte se snad ještě mlhy, stínů stromů, hluboké vody a nevkročených zvířat? Nebojte se ničeho! Dnes v noci jste přece pod střechou Toma Bombadila.” Hobiti na ni hleděli s úžasem; podívala se na každého z nich a usmála se. “Krásná paní Zlatěnko!” řekl konečně Frodo a cítil v srdci radostné pohnutí, které sám nechápal. Stál, jako někdy stával očarován elfími hlasy, jenže kouzlo, které teď na něm spočinulo, bylo jiné: méně pronikavá a vznešená rozkoš, avšak hlubší a bližší srdci smrtelníka; podivuhodná, a přece ne cizí. “Krásná paní Zlatěnko!” opakoval. “Teď je mi jasná radost, která se skrývala v písních, které jsme slyšeli."*

*Áno, Zlatěnka je to tajomstvo. Zlatěnka a Tom. A láska, skutočná a hlboká medzi nimi. Viac nie je potrebné. Tom je sám sebou, svojim vlastným pánom. Zlatěnka podobne. A tak aj ich láska je niečo hlboké, bytostné. Preto nič viac nepotrebujú. Dom. Trochu jedla pre telo. Záhradka pod oknom, les dookola, voda v rieke a potokoch, obloha nad nimi pre oko... Čo viac treba? Nestačí číre bytie? Nestačí skutočná láska? Podľa Tolkiena stačí. Dokonca aj keby sa to vonkajšie stratilo, nič by to na tom nezmenilo. Toto je tajomstvo večnosti - ktorá je aj v čase je už akoby odpútaná od času a je ponorená v čírom Bytí a v čírej Láske, vzťahu, zdieľaní, ktoré je samo v sebe zázračné a hoci stále rovnaké, predsa znovu a znovu nové. Tolkien nám v tejto postave - tak často prehliadanej a pritom po tejto stránke možno jednej z najdôležitejších v celom diele - ukazuje tajomstvo šťastia, tajomstvo blaženej nekonečnosti. Môže to tak byť aj naozaj? Myslím, že hej. V tom je tajomstvo Cirkvi. Tajomstvo jej paradoxu, že ľudia, ktorí v nej žijú a naozaj žijú tento Boží model života, v ktorom naplno žijú samo bytie a jeho zdieľanie sa v láske, už viac nedychtia a ani nepotrebujú takmer nič vonkajšie. Moc, sláva? Nič im to nehovorí. Majetok? Bohatstvo? K čomu je, iba ak k oštare! "Uspokojíme sa s tým, že máme čo jesť a čo si obliecť. Lebo tí, čo chcú zbohatnúť, upadajú do pokušenia a osídla" (1 Tim 6, 8-9). Je to prvotina sveta, v ktorom sú všetky problémy ľudstva vyriešené, kde problémy vojen či drancovania Zeme neexistujú, lebo sa pre ne pominuli dôvody. Tom Bombadil so Zlatěnkou sú tak obrazom Neba v diele Tolkiena. Valinor je Nebo v jeho sláve. Bombadilova ríša je Nebo na zemi, Nebo v časnosti, Nebo uprostred smrteľných zemí. Obraz Cirkvi. Obraz kresťana, Božieho syna a Božej dcéry. Ale funguje to iba ako celok: dokonalé bytie, slobodné od strachu či žiadostivosti, zdieľané vo vzťahu čistej a čírej lásky. Bez prvého ani láska nedokáže byť dokonalá, lebo je poznačená sebectvom. Bez lásky zase bytie nemôže dosiahnuť svoju plnosť a dokonalosť a zavŕšiť sa v zdieľaní. Oboje spolu je to, čo žije sám v sebe nekonečne blažený dokonalý trojjediný Boh. Dokonalosť v spoločenstve. Spoločenstvo v dokonalosti.*

Liturgický program

|  |  |  |  |
| --- | --- | --- | --- |
|  | **Čičava** | **Komárany** | **Merník** |
| **Po****7.11.** | Tridsiati traja svätí mučeníci z Melitíny; prepodobný otec Lazár Divotvorca, ktorý sa postil na vrchu Galesion |
| 8.15 +Jozef, Vilma (r.Orlikova) | 17.30 \*ZBP Peter (r.Boháčova) |  |
| **Ut****8.11.** | **Zhromaždenie k veľvojvodcovi Michalovi a ďalším beztelesným mocnostiam** | Myrovanie |
| 17.30 +Ján, Júlia, Ján (r.Kožikova) |  | 16.00 \*ZBP Iveta (r.Grobarova) |
| **St****9.11.** | Prepodobná matka Matróna; prepodobná Teoktista |
|  |  |  |
| **Št** **10.11.** |  |
|  |  |  |
| **Pi****11.11.**  | Svätí mučeníci Ménas, Viktor a Vincent; svätá mučenica Štefánia; prepodobný otec a vyznávač Teodor Studitský |
|   | 17.30 +Martin (r.Ragančikova) |  |
| **So****12.11.** | *Svätý Ján Milosrdný, alexandrijský patriarcha; prepodobný Níl; svätý hieromučeník Jozafát, polocký arcibiskup*  |
|  |  |  |
| **Ne****13.11.** | **Dvadsiatatretia nedeľa po Päťdesiatnici****Svätý Ján Zlatoústy, konštantínopolský arcibiskup**  | Zbierka Seminár II.  |
| 9.15 \*ZBP Martin (r.Kochanova) 50r. | 11.00 \*ZBP Martin, Martina, Sára, Rebeka (r.Lipkošova) | 7.30 \*za farnosť |

***Úmysel modlitby****: za mier na Ukrajine a vo svete.*